มงคลหู เจาะ 6 หูฟังไฮโซทะลุแสน แบรนด์อะไร ราคาซื้อมอเตอร์ไซค์ได้ 2 คัน
ในปัจจุบันปฏิเสธไมได้เลยว่าหูฟังกลายเป็นไอเทมสุดฮิตของหมู่วัยรุ่น และผู้คนที่รักในเสียงดนตรี หลายบริษัทผลิตจึงมักจะผุดไอเดีย จับมือกับแบรนด์ดังต่างๆ เพื่ออัพเกรดหูฟังธรรมดาให้กลายเป็นสินค้าลิมิเต็ดอิดิชั่น,วันนี้ ,ไทยรัฐออนไลน์, รวบรวม 6 หูฟังที่จับมือกับแบรนด์หรูเพื่อสร้างความเป็นเอกลักษณ์ให้แต่ตัวผลิตภัณฑ์ และสามารถสร้างภาพลักษณ์ให้แก่ผู้ใช้ มานำเสนอให้ท่านผู้อ่านได้ชมกัน,1. BEATS X Apple,จะว่าเป็นการจับมือกันกับบริษัทแอปเปิลก็ไม่ผิดนัก เรียกว่าพาร์ทเนอร์กันน่าจะเหมาะกว่า เนื่องจากเฮดโฟน Beats Studio3 Wireless ใช้ชิป Apple W1 ซึ่งทำให้คุณสามารถเชื่อมต่อและเปลี่ยนไปใช้งานร่วมกับอุปกรณ์อื่นๆ ของ Apple ได้อย่างง่ายดาย เชื่อมต่อด้วย Class 1 Bluetooth ซึ่งเป็นผู้นำในอุตสาหกรรม ใช้งานแบตเตอรี่ได้ยาวนานและชาร์จไฟได้อย่างรวดเร็ว,ด้วยประสิทธิภาพของชิป Apple W1 ทำให้แบตเตอรี่ของ Beats Studio3 ใช้งานได้นานขึ้นเกือบ 2 เท่าเมื่อเปรียบเทียบกับรุ่นก่อน โดยใช้งานได้นานถึง 22 ชั่วโมงเมื่อเปิด Pure ANC เพื่อคุณภาพเสียงอันยอดเยี่ยม และหากปิด Pure ANC โดยตรงจากเฮดโฟน จะสามารถใช้งานต่อเนื่องได้นานถึง 40 ชั่วโมงในโหมดใช้พลังงานต่ำโดยไม่สูญเสียคุณภาพเสียงแต่อย่างใด และหากใช้งานจนแบตเตอรี่หมดก็ไม่มีปัญหา เพราะระบบ Fast Fuel ช่วยให้คุณสามารถใช้งานเฮดโฟนได้ต่ออีก 3 ชั่วโมง หลังการชาร์จด้วยสาย Micro-USB ที่มาพร้อมกับเฮดโฟนเพียง 10 นาที,ราคา: 12,500 บาท,2. Beats X Balmain Special Edition with Kylie Jenner ,เปี่ยมไปด้วยความคิดสร้างสรรค์ในการจับมือกับดีไซเนอร์ชื่อดังอย่าง Balmain โดยการนำหูฟังรุ่น Powerbeats3 Wireless Earphones กับ Beats Studio Wireless Headphones มาทำใหม่ในธีมสีทอง-ชมพู,ทั้งสองรุ่นมาพร้อมกระเป๋ากระเป๋าซิปของ Balman เพื่อมอบพลังเสียงระดับพรีเมียมให้แก่ผู้ที่รักในเสียงเพลงอีกทั้งการออกแบบอย่างประณีตและงดงามที่สะท้อนความรู้สึกตามแบบฉบับของ Balmain โดยเฉพาะ,ราคาเฮดโฟนอยู่ที่ 599.95 ดอลลาร์สหรัฐฯ (หรือประมาณ 20,170 บาท),3. Logic3 X Ferrari,สำหรับผู้ที่รักเสียงเพลงและความเร็วที่ชื่นชอบรถหรูอย่าง Ferrari เป็นทุนเดิมอยู่แล้วก็ต้องนี่เลย R300 THE SCUDERIA FERRARI COLLECTION ตอบโจทย์สาวกรถหรูเป็นอย่างดี,คอลเลกชั่นนี้มีการออกแบบเพื่อสะท้อนถึงความกระตือรือร้นอย่างแรงกล้า และความกระหายในชัยชนะของทีม Ferrari F1 ด้วยตัวหูฟังมีคุณสมบัติแข็งแรงทนทาน รวมถึงแผ่นรองพื้นหูฟังที่นุ่มเป็นพิเศษเพื่อสร้างความสบายในการฟัง มีการออกแบบที่พับเก็บได้ทั้ง 2 ข้าง ทำให้จัดเก็บได้ง่ายและป้องกันสายที่อาจจะพันกันรวมถึงป้องกันเสียงรอบข้างที่ไม่พึงประสงค์ อีกทั้งยังมีปุ่มรีโมต 3 ปุ่ม,มี 2 สีให้เลือก ได้แก่สีเงินและสีขาว ,ราคา 349 ดอลลาร์สหรัฐฯ (หรือประมาณ 11,600 บาท),4. Beats X MCM Limited edition,หูฟัง Beats ชุดนี้มีการจับมือกับ MCM แบรนด์ผลิตสินค้าเครื่องหนังสัญชาติเกาหลีระดับไฮเอนด์ เรียกได้ว่าสาวกซีรีส์เกาหลีห้ามพลาดเลยทีเดียว โดยเจ้าหูฟังรุ่นนี้สามารถต่อ Bluetooth ได้ในระยะ 30 ฟุต ฟังเพลงได้นานถึง 12 ชั่วโมง และและมีเทคโนโลยีป้องกันเสียงรบกวน มีไมโครโฟนในตัว,ตัวหูฟังมีสีโทนหลักคือสีดำและมีแบรนด์สัญลักษณ์ MCM ส่วน Ears Cup เป็นสีน้ำตาลมีสัญลักษณ์ของแบรนด์ MCM ด้วยเช่นกัน ตัวหูฟังมีน้ำหนักที่เบาทำให้สวมใส่แล้วรู้สึกสบายออกแบบให้เหมาะสมกับทุกศีรษะ,ราคา 5,198 ดอลลาร์ฮ่องกง (หรือประมาณ 22,000 บาท),5. Beats X Alexander Wang,หูฟังคอลเลกชั่นนี้เป็นการจับมือกันระหว่าง Beats และ Alexander Wang ดีไซเนอร์เสื้อผ้าชื่อดังของโลก ตัวหูฟังจะเป็นสีดำเทาด้านผสมกับวัสดุโลหะสีทองตรงก้านหูฟังสลักชื่อ Alexander Wang เอาไว้ มีระบบเสียงลดการรบกวนแบบ Dual mode Adaptive Noise Canceling ชาร์จแบตเตอรี่ได้นานถึง 12 ชั่วโมง ตัว ears cup หุ้มด้วยหนังจระเข้ปั๊มลายนูน ให้ความรู้สึกสบายเมื่อฟังเพลง เรียกได้ว่าใครที่รักเสียงเพลงของ Beats และรักในแฟชั่นสไตล์ของ Alexander Wang ห้ามพลาดด้วยประการทั้งปวง,ราคา 449 ดอลลาร์สหรัฐฯ (หรือประมาณ 14,900 บาท),6. Chanel X Monster,เป็นการจับมือระหว่างแบรนด์แฟชั่นไฮเอนด์สัญชาติฝรั่งเศสอย่าง Chanel และแบรนด์เทคโนโลยีอย่าง Monster,ตัวหูฟังเป็นสีดำมีโลโก้ Chanel ที่ออกแบบมาอย่างโดดเด่นและหรูหราไปในตัว พร้อมกับลายหนังข้าวหลามตัดซึ่งถือเป็นเอกลักษณ์ โดยได้ได้ดีไซเนอร์ชื่อดังอย่าง Karl Lagerfeld และศิลปินฮิพฮอพอย่าง Swizz Beatz มาร่วมกันโปรโมตอีกด้วย นับว่าถูกใจทั้งสาวกแฟชั่นอย่าง Chanel และ Monster กันเลยทีเดียว,ราคาเปิดตัว 5,000 ดอลลาร์สหรัฐฯ (หรือประมาณ 165,865 บาท),เป็นยังไงกันบ้างกับบรรดาหูฟังระดับไฮเอนด์ที่ทางไทยรัฐออนไลน์ได้รวบรวมไว้ เราเชื่อว่าผู้ที่รักในเสียงดนตรีและสาวกของแบรนด์ชั้นนำต่างๆ ทั่วโลกคงให้ความสนใจ แต่จะซื้อหรือไม่ ก็ตามแต่ความหนักในกระเป๋าตังค์ของแต่ละคนก็แล้วกันนะจ๊ะ
6 หูฟังที่จับมือกับแบรนด์หรูเพื่อสร้างความเป็นเอกลักษณ์ให้แต่ตัวผลิตภัณฑ์ เพื่ออัพเกรดหูฟังธรรมดาให้กลายเป็นสินค้าลิมิเต็ดอิดิชั่นระดับไฮเอนด์ 
เฮดโฟน,หูฟัง แพง,หูฟังไฮเอนด์,หูฟัง,หูฟัง ลิมิเต็ด